22 mei 1998 00:00 | René Raaijmakers | 0
Dit artikel is afkomstig van Computable.nl (https://www.computable.nl/artikel/1369879). © Jaarbeurs IT Media. Home / PrestaShop modules / Administratie / Orderbeheer / Private manager notes on orders
Voeg "Private manager notes on orders" toe aan uw winkelwagentje, samen met:
Dit artikel: Private manager notes on orders - $3499
Wat is er nieuw in versie 1.0.4(20.08.2018)
Versie 1.0.4 (20.08.2018) Uncategorized | kaalvoetklonkie
Wat as dit heeltemal anders is as wat jy dink?
‘n Klomp mense in ‘n bus is oppad hemel toe. By die busstasie aangekom, word elkeen ontmoet deur ‘n betekenisvolle persoon wat hulle op aarde geken het om hulle te vergesel vir die laaste deel van die reis, wat te voet moet geskied.
Die passasiers maak allerlei eienaardige ontdekkings. Soos wat hulle by die bushalte afklim, besef hulle een vir een dat hulle spookagtig deursigtig is. Dit sou miskien nie so vreemd gewees het, as die begeleiers nie soliede mense was nie. Is dit nie veronderstel om andersom te wees nie?
Party is ontsteld omdat daar so ver gestap moet word. Ander is teleurgesteld of geskok oor die persoon wat hulle moet begelei.
Maar seker die vreemdste ontdekking is die feit dat, wanneer die deursigtige reisigers op die gras trap, dit soos skerp glas deur hulle voete steek. Toemaar, troos een van die begeleiers, dit word beter soos wat jy stap.
Een van die meer avontuurlustiges waag dit tot by ‘n appelboom maar vind uit dat hy nie ‘n appel gepluk kan kry nie. Hy kan nie eers een van die appels wat van die boom afgeval het, opgetel kry nie. Sy spook-arms het bloot nie genoeg krag of substans nie. ‘n Ander passasier voel so minderwaardig oor haar deursigtigheid dat sy weier om agter ‘n bos uit te kom.
Tussendeur toenemende protes probeer die begeleiers verduidelik dat die reis na die berge hulle stelselmatig meer solied sal maak, dat hulle ewenwel tog genoeg substans sal hê dat die gras pad sal maak vir hulle voete.
Vir meeste passasiers is die omstandighede egter net te vreemd en sommiges klim selfs terug in die bus.
CS Lewis skryf hierdie allegorie oor die hemel in The Great Divorce. Ek vind die konsep fassinerend, want dit speel met die volgende idee: as die aarde ‘n afgeskaalde weergawe is van wat ons kan sien, hoor, ruik, proe en ervaar, hoe sou die hemel dan lyk? Meer spesifiek, as ons in ‘n afgeskaalde weergawe van realiteit leef, hoe sou “ultimate reality” lyk?
Wat as realiteit (of soos Theuns Jordaan sing – die skerp kant van die lewe) deel van ‘n voorbereidingsproses is? Sou ons nog steeds so gretig wees om dit vermy?
Ek kan onthou van ‘n vakansie by die see waar ek besluit het om meer kaalvoet te loop. My voete het dit amper nie gemaak nie! Die teer was te hard, die sand te grof, om nie eers te praat van gruis-klippertjies nie, wat suiwer foltering was. Die gemak van my skoene het my voetsole te sag gemaak. Dit was eers teen die einde van die vakansie wat ek kon loop sonder dat dit lyk of ek heelpad duwweltjies raaktrap.
Dit het my laat dink aan die vroue in ons eie Suid-Afrikaanse geskiedenis wat so sterk gevoel het oor Engelse onderdrukking dat hulle bereid was om kaalvoet oor die Drakensberge te trek.
Wat sou gebeur as ons ook bereid was om bietjie meer kaalvoet te loop ter wille van ‘n saak? Sou ons nie straks vind dat ons voetsole taaier word nie?
Dalk sou ons uitvind wanneer ons by die bushalte afklim dat ons minder deursigtig is, dat die gras bietjie meer padgee onder ons voete.
Ek hou van Lewis se sinspeling dat blootstelling aan realiteit jou beter voorberei vir die lewe in die hiernamaals. Want hoe meer ek om my kyk, hoe meer sien ek ons mensdom se wegskram van realiteit. Hoor ek onstellende statistieke van dwelmgebruik en drankmisbruik. Sien ek mense om my wat vir hulle “alternate realities” skep, waar hulle eie aksies en interpretasies ver verwyderd is van die werklikheid. En tog is hierdie mense nie gelukkig nie.
Ek lees selfs ‘n artikel wat sê dat een uit elke tien Amerikaners deesdae anti-depressante gebruik, ‘n 400% styging in voorskrifte sedert 1988.
Ons mensdom “cope” nie so lekker met realiteit nie.
Jare gelede is ek op ‘n begrafnis – ‘n vriendin het iemand baie na aan haar aan die dood afgestaan. Op die begrafnis huil sy steeds ontroosbaar en iemand vra of hulle haar nie miskien ‘n kalmeerpilletjie moet gee nie. Tussendeur die trane sê sy iets wat my tot vandag toe nog bybly: Ek wil niks hê om hierdie pyn te verdoof nie. Ek wil dit VOEL. Ek wil dit voel en onthou dat ek al my geliefdes moet waardeer vir so lank as wat ek hulle by my het. Ek wil die pyn voel sodat ek ordentlik kan afskeid neem. Moet dit nie van my af wegvat nie.
Sy is en was nie ‘n smartvraat nie. Inteendeel, ek dink sy is een van die mees gebalanseerde mense wat ek ken. Want sy het op ‘n filosofiese vlak geleer wat ons as klein kindertjies reeds op fisiese vlak geleer het: dat pyn-impulse tog ‘n doel dien. Dat dit die pyn-impuls is wat maak dat jy jou hand van die warm stoofplaat af wegruk.
Die probleem is nie die plaat nie en die oplossing is nie pyn-verdowing nie.
Die les is realiteit.
Alhoewel Lewis se allegorie dalk bietjie dik vir ‘n daalder kan wees vir ‘n verhaal oor die hemel, dink ek tog hy het ‘n punt beet met ‘n tong-in-die-kies waarneming oor ons mensdom se obsessiewe vermyding van realiteit. Om alles te kroon het hy hierdie verhaal in 1946 geskryf – wat sou hy sê as hy ons vandag kon sien?
Daar is ‘n saak uit te maak vir realiteit – ons funksioneer meer gebalanseerd en effektief as ons in harmonie kan leef daarmee. Dis verseker nie die maklike pad nie, realiteit kan op sy beste soms hard en ongenaakbaar wees, maar as jy kies om dit vierkant in die oë te kyk, word jy gewoonlik beloon met ‘n rare kommoditeit: ‘n bietjie groei vir jou karakter.
En dit is die enigste ding wat jy met jou kan saamvat hemel toe.
Posted in Uncategorized and tagged CS Lewis,hemel,realiteit,voete
Oh great. My eerste inskrywing en ek het skrywersblok.